हंसते मुस्कुराते हुए पैपराजी को दिए पोज, वीडियो देख फैंस हुए इमोशनल
Bollywood Actor And Director Satish Kaushik's Last Video बॉलीवुड के जाने माने एक्टर और डायरेक्टर सतीश कौशिक का निधन हो गया। 66 साल की उम्र में उन्होंने आखिरी सांस ली।
बॉलीवुड के जाने माने एक्टर और डायरेक्टर सतीश कौशिक का निधन हो गया। 66 साल की उम्र में उन्होंने आखिरी सांस ली। उनके निधन की जानकारी एक्टर अनुपम खेर ने ट्वीट कर दी। इसी बीच उनका आखिरी वीडियो सोशल मीडिया पर सामने आया है, जिसमें वह एक दम फिट और खुश नजर आ रहे हैं। ये वीडियो जावेद अख्तर के घर पर रखी गई होली पार्टी का है, जहां उन्हें आखिरी बार स्पॉट किया गया। इस दौरान सतीश ने पैपराजी को हंसते हुए पोज भी दिए। उनका ये आखिरी वीडियो देख फैंस काफी भावुक होते नजर आए। बता दें ,एक्टर ने अपने 30 साल के करियर में 100 से ज्यादा फिल्मों में काम किया है।
फैंस हुए इमोशनल 
सतीश कौशिक के आखिरी वीडियो पर फैंस ने अपना जमकर रिएक्शन दिया है। एक यूजर ने कमेंट करते हुए लिखा, 'वह बेहतरीन अभिनेता और अच्छे इंसान थे। फिल्म इंडस्ट्री और उनके फैंस के लिए यह बहुत बड़ा नुकसान है, ओम शांति'। तो वहीं दूसरे यूजर ने लिखा, 'इतने फीट तो लग रहे हैं यार ये कैसे हो गया'। ऐसे ही तमाम यूजर्स इस वीडियो पर कमेंट कर रहे हैं।
2 साल की उम्र में उनके बेटे का निधन हो गया था
सतीश कौशिक का जन्म 13 अप्रैल 1956 को हरियाणा के महेंद्रगढ़ में हुआ था। स्कूली पढ़ाई दिल्ली में हुई थी। किरोड़ीमल कॉलेज से ग्रेजुएशन के बाद उन्होंने नेशनल स्कूल ऑफ ड्रामा (NSD) में एडमिशन लिया था। उन्होंने 1985 में शशि कौशिक से शादी की थी। 2 साल की उम्र में उनके बेटे का निधन हो गया था। फिर इस दुखद घटना के 16 साल बाद वह 56 साल की उम्र में सेरोगेसी के माध्यम ये एक बेटी के पिता बने थे।
'कागज 2' में आएंगे नजर 
सतीश कौशिक जल्द ही फिल्म 'कागज 2' में नजर आएंगे। वह इस फिल्म का बेसब्री से इंतजार कर रहे थे। साथ ही उन्होंने यह भी कहा था कि यह फिल्म उनके दिल के काफी करीब है। इसलिए जल्द ही वह इसके तीसरे पार्ट पर भी विचार करेंगे।